

 REPUBLIKA HRVATSKA

 BJELOVARSKO-BILOGORSKA

 Ž U P A N I J A

 OPĆINA ŠANDROVAC

JEDINSTVENI UPRAVNI ODJEL

KLASA: 400-06/20-03/3

URBROJ: 2123-05-03-20-1

Šandrovac,13.11.2020.

***OBRAZLOŽENJE PRIJEDLOGA PRORAČUNA OPĆINE ŠANDROVAC ZA 2021.g. i PROJEKCIJE za 2022-2023 G.***

 Temeljem članka 39. Zakona o proračunu ( NN RH broj 87/08, 136/12 i 15/15) Općinski načelnik u zakonom određenom roku dostavlja Općinskom vijeću na usvajanje Prijedlog Proračuna Općine Šandrovac za 2021. godinu i projekcije proračuna za 2022. i 2023. godinu.

Prihodi i primici proračuna su raspoređeni u proračunu po ekonomskoj klasifikaciji i iskazani prema izvorima dok rashodi i izdaci proračuna su raspoređeni u proračunu prema proračunskim klasifikacijama te uravnoteženi s prihodima i primicima.

Sukladno Zakonu o proračunu ( NN.br: 87/08, 136/12, 15/15) a na temelju Smjernica , Ministarstvo financija u mjesecu rujnu 2020. godine sastavilo je Upute za izradu proračuna jedinica lokalne i područne (regionalne) samouprave za razdoblje 2021. - 2023. Godine, te vlastitih procjena pojedinih prihoda i rashoda koje su temelj za izvršavanje Proračuna Općine Šandrovac za 2021 g.

- temeljne makroekonomske pokazatelje iz Smjernica,

- metodologiju izrade prijedloga financijskog plana proračunskih i izvanproračunskih korisnika jedinica lokalne i područne (regionalne) samouprave ,

- metodologiju izrade prijedloga proračuna jedinica lokalne i područne (regionalne) samouprave,

- dostavu dokumenata i unos podataka,

- planiranje rashoda proračunskih korisnika u sklopu decentraliziranih funkcija,

- najavu o novoj Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila i

- dostupnost materijala.

Prijedlog Proračuna za 2021 i projekcije 2022-2023 Općina Šandrovac izradila je i temeljem vlastitih procjena pojedinih prihoda i rashoda koje su temelj za izvršavanje Proračuna Općine Šandrovac za 2021 g.

 Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnji proračunsko planiranje, što znači da predstavničko tijelo usvaja proračun za 2021. godinu i projekcije za slijedeće dvije godine , 2022. i 2023. godinu.

Proračun za 2021. godinu se usvaja po ekonomskoj klasifikaciji na trećoj razini, a za 2022. i 2023. godinu na drugoj razini računskog plana. Na osnovu Zakona o proračunu objavljen je i Pravilnik o proračunskim klasifikacijama (N.N. br. 26/10. i 120/13.), koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2021. -2023. godine. Pravilnikom se definira okvir kojim se iskazuju i prate prihodi i primici, te rashodi i izdaci po programskim aktivnostima, funkciji, vrsti, lokaciji i izvorima financiranja.

Propisuje se struktura brojčanih oznaka i naziva svake klasifikacije. Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

 Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažnija, a samim tim i temeljna osnova za izradu prijedloga Proračuna za 2020g.te projekcija za slijedeće dvogodišnje razdoblje je razvoj općine kao jedinice lokalne samouprave , poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci, mladima ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

 Prijedlog Proračuna Općine Šandrovac za 1. godinu sadrži slijedeće elemente:

1. -Opći dio proračuna koji sadrži račun prihoda i rashoda i račun financiranja

 U Računu prihoda i rashoda planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna.

 Rashodi su iskazani prema ekonomskoj, funkcijskoj klasifikaciji i izvorima financiranja.

U Računu financiranja iskazani su primici od financijske imovine i zaduživanja, te izdaci za eventualnu nabavu financijske imovine i otplatu kredita i zajmova.

 2.- Posebni dio proračuna koji sadrži plan rashoda i izdataka raspoređenih u dva razdjela, koji se sastoje od programa, a isti sadrže aktivnosti, tekuće i kapitalne projekte.

 Posebni dio proračuna sadrži rashode i izdatke raspoređene po programima, njihovim sastavnim dijelovima –aktivnostima

3.- Plana razvojnih programa

 U Planu razvojnih programa iskazani su planirani rashodi Proračuna za investicije, kapitalne pomoći i donacije , te sadrži ciljeve i prioritete razvoja povezane s programskom i organizacijskom klasifikacijom

 **PRIHODI I PRIMICI**

 Proračun općine Šandrovac za 2020.g.predlaže se u ukupnom iznosu od 11.762.280. kn.

 Od toga su planirani prihodi poslovanja 11.745.280 kn, a prihodi od prodaje nefinancijske imovine 17.000. kn.

 Prihodi od poreza skupina- 61, procijenjeni su temeljem ostvarenja u 2020. godini, te prijedloga Nacrta Zakona o financiranju jedinica lokalne i područne(regionalne) samouprave i smjernica Ministarstva financija RH. Ovi se prihodi sastoje od:

- poreza na dohodak,

-sredstava fiskalnog izravnanja ,

- poreza na imovinu i poreza na robu i usluge .

.

 Prihodi od pomoći –skupine 63, procijenjeni su temeljem ostvarenja u 2020. godini i odnose se na :

-tekuće pomoći iz drugih proračuna ( Županija – ogrijev i suf.izbora) i kapitalne pomoći iz drugih proračuna ( Min.turizma, FZO i Min. Gradit.);

-pomoći od izvanproračunskih korisnika ( HZZ-javni radovi i stručno osposobljavanje ) ;

-pomoći temeljem prijenosa EU sredstava : tekućih ( sredstva iz EU socijalnog fonda za projekt Zaželi) i kapitalne : ( Min.reg.razv.i fond EU , Ag.za pl.u poljoprivredi ribarstvu i ruralnom razvoju i LAG)

Prihodi od imovine –skupina 64 - odnosi se na prihode od :

-financijske (kamate na depozit po viđenju) i

-nefinancijske imovine ( zakup poljoprivrednog zemljišta u vl. RH i općine, prihod od najma objekata i zemljišta u vlasništvu Općine, naknada od eksploatacije mineralnih sirovina i kaptažnog plina , naknade za zadržavanje nezakonito izgrađenih zgrada , prava služnosti i sl.).

Prihodi od administrativnih pristojbi i po posebnim propisima-skupina 65- sastoje se od

-upravnih i administrativnih pristojbi ( prodaje državnih biljega i ostalih naknada donesenih općinskom odlukom).

-prihoda po posebnim propisima : (vodni doprinos, doprinos za šume, ostali nesp.prihodi , prenamjena poljoprivrednog zemljišta u građevinsko )

-komunalni doprinosi i naknade od kojih je u najvećoj mjeri prihod komunalne naknade.

-naknade za priključenje na komunalnu infrastrukturu.

Ostali prihodi – skupina 68- odnosi se na sredstva uplaćena u općinski proračun iz LAGa-za administrativne usluge u projektu Bilogorski puteljak svjetlosti ( za pomoć u kući starijim osobama).

Prihodi od prodaje nefinancijske imovine-skupina 71 i 72 odnose se na prihode od: prodaje poljoprivrednog zemljišta u vl. države i prodaja od stanova sa stanarskim pravom.

**RASHODI I IZDACI**

 Rashodi su planirani u ukupnom iznosu 11.762.280.kn , od čega se na rashode poslovanja odnosi 4.314.280.kn , 3.228.000.kn na rashode za nabavu nefinancijske imovine (investicije i ulaganja) te 4,220.000.kn na izdatke za otplatu zajmova.

 Rashodi za zaposlene- skupina 31 - Ovi rashodi obuhvaćaju rashode za zaposlene u općinskoj upravi , plaće djelatnica uposlenih u projektu Zaželi (koji se financira iz Europskog socijalnog fonda).

 Materijalni rashodi- skupina 32 - U okviru računa ove skupine evidentiraju se rashodi korištenja usluga i dobara potrebni za redovno funkcioniranje i obavljanje djelatnosti proračuna i proračunskih korisnika. Ova skupina obuhvaća rashode za materijal i usluge a odnose se na materijal i usluge za funkcioniranje djelatnosti predstavničkog i izvršnog tijela, jedinstvenog upravnog odjela , komunalnih djelatnosti, održavanje postojeće infrastrukture , javnu rasvjetu i sl. te sve materijalne rashode vezane za planirani projekt Zaželi.

 Financijski rashodi- skupina 34 – odnose se na troškove platnog prometa i zatezne kamate iz poslovnih odnosa.

 Subvencije – skupina 35 – odnose se na troškove subvencija poljoprivrednicima i obrtnicima sa područja općine Šandrovac. Subvencije su tekući prijenosi sredstava koji se daju proizvođačima za poticanje proizvodnje određenih proizvoda i pružanja usluga i daju se isključivo sudionicima u stvaranju nove vrijednosti.

 Pomoći dane u inozemstvo i unutar općeg proračuna- skupina 36 – Ovi rashodi obuhvaćaju : -kapitalne pomoći unutar općeg proračuna i to za izvanproračunskog korisnika drž. proračuna ( 15 % udjela općine Fondu za zaštitu okoliša i energ. učinkovitosti po Ug. za kante za otpad i spremnike za odvojeno prikupljanje otpada )

-prijenosi proračunskim korisnicima iz općinskog proračuna za financiranje redovne djelatnosti odnose se na prijenose Domu za starije i nemoćne osobe Šandrovac i Dječjeg vrtića Šandrovac. U procesu izrade konsolidiranog financijskog izvještaja navedeni prijenosi /rashodi se sučeljavaju i eliminiraju.

 Naknade građanima i kućanstvima- skupina 37 - Naknade građanima i kućanstvima mogu se isplaćivati u novcu , općenito za njihove potrebe ili u naravi. Ovi rashodi sadrže:

-ostale naknade građanima i kućanstvima iz proračuna koji se odnose na pomoći obiteljima i kućanstvima socijalno ugroženima, stipendije studentima , potpore za novorođeno dijete, sufinanciranje školske kuhinje i sufinanciranje karata za bazen.

 Ostali rashodi –skupina 38 – Na računima ove skupine evidentiraju se tekuće i kapitalne donacije, kazne, penali i naknade šteta te kapitalne donacije .Donacije su prijenosi proračunskih sredstava neprofitnim organizacijama . Tekuće donacije mogu se davati u novcu ili u naravi.

-tekuće donacije obuhvaćaju prijenose sredstava : vjerskim zajednicama, nacionalnim zajednicama i manjinama, udrugama i političkim strankama , sportskim društvima , zakladama i fundacijama, građanima i kućanstvima, humanitarnim organizacijama te ostalim neprofitnim organizacijama.

-kapitalne donacije mogu se davati neprofitnim organizacijama a u proračunu su planirani za školstvo.

 Rashodi za nabavu proizvedene dugotrajne imovine- skupina 42- U okviru ove skupine evidentiraju se nabava građevinskih objekata, postrojenja i opreme, prijevoznih sredstava, knjige , umjetnička djela i ostale izložbene vrijednosti, višegodišnji nasadi ,i nematerijana proizvedena imovina

-građevinski objekti obuhvaćaju uređenje poslovne zgrade općine i izgradnju Dječjeg vrtića , izgradnja Vatrogasnog centra, uređenje i rekonstrukcije domova i ostalih objekata u vlasništvu općine Šandrovac, rekonstrukcije i asfaltiranje nerazvrstanih i županijskih cesta , izvođenje radova na plinofikacijskoj i vodovodnoj mreži te sustavu odvodnje i kanalizacije (projekti).

-postrojenja i oprema obuhvaća nabavku uredskog namještaja , računalne, komunikacijske opreme te opreme za ostale namjene.

U posebnom dijelu Proračuna su detaljno prikazani rashodi i izdaci razvrstani po ogranizacijskoj , programskoj, lokacijskoj i ekonomskoj klasifikaciji ta sa naznačenim izvorom financiranja.

 U projekcijama proračuna za 2022. i 2023. godinu planirani su prihodi i primici , rashodi i izdaci na drugoj razini računskog plana, te u ukupnom iznosu po pojedinom programu i aktivnostima i projektima, a koji će se po potrebi naknadno korigirati a na razini su plana 2020. godine.

 Plan razvojnih programa je sastavni dio proračun. Financijskim sredstvima proračuna se kroz Plan razvojnih programa planiraju projekti koji doprinose razvoju zajednice. U planu razvojnih programa pojedinačno su navedeni kapitalni projekti a koji su planirani projekti programa proračuna.

 OPĆINSKI NAČELNIK

 OPĆINA ŠANDROVAC

 Josip Dekalić